cyanic-selkie/wikianc huggingface dataset:
செ. வீ. இரங்காச்சார்லு
மைசூர் அரசு சேவை
இந்த காலத்தில், இரங்காச்சார்லு அரண்மனை நிதிக் கட்டுப்பாட்டாளராக இருந்தபோது அரசக் குடும்பத்திடமிருந்து சில நகைகள் காணாமல் போனது குறித்து இவர் மீது விசாரணை தொடங்கப்பட்டது. ஒரு விரிவான விசாரணைக்குப் பிறகு, நகைகள் காணாமல் போனது ஒரு எழுத்தரின் பிழையேக் காரணம் என்றும், இரங்காச்சார்லு அனைத்து குற்றச்சாட்டுகளிலிருந்தும் விடுபட்டார். இரங்காச்சார்லு இறுதியில் 1881 மார்ச் 25 இல் மைசூர் திவானாக நியமிக்கப்பட்டார்.
மைசூர் திவான்
1881 மார்ச்சில் இரங்காச்சார்லு திவானாக பொறுப்பேற்றபோது, மைசூர் மோசமான நிதி, விவசாய மற்றும் தொழில்துறை நிலையை எதிர்கொண்டிருந்தது. 1877 ஆம் ஆண்டின் பஞ்சத்தால் அரசு பேரழிவிற்கு உட்பட்டு எட்டு லட்சம் ரூபாய் கடனைக் கொண்டிருந்தது.
இரங்காச்சார்லு திவானாக பொறுப்பேற்ற உடனேயே, அவர் ஹாசன் மாவட்டம் மற்றும் சித்ரதுர்கா மாவட்டங்களை கலைத்து, ஒன்பது வட்டங்களை துணை வட்டங்களாக தரமிறக்கினார். வட்ட நீதிமன்றங்கள், துணை நீதிமன்றங்கள் மற்றும் மாவட்டச் சிறைகளின் எண்ணிக்கையும் குறைக்கப்பட்டது. இந்த நடவடிக்கைகள் அரசின் செலவுகளால் வெகுவாகக் குறைக்கப்பட்டன. சந்தன மரம் மற்றும் சந்தன பொருட்கள் விற்பனைக்கான தடையை இரங்காச்சார்லு நீக்கினார். சந்தன மர விற்பனையால் கிடைத்த வருவாயைக் கொண்டு, இரங்காச்சார்லு சுதேச அரசுக்கு விரிவான இரயில்வே அமைப்பை உருவாக்கினார். பெங்களூரிலிருந்து திப்தூர் வரை இரயில் பாதை அமைத்தார். மேலும், மாநிலத்துக்காக ஒரு சட்டமன்றத்தையும் அமைத்தார்.
இறப்பு
1882 ஆம் ஆண்டின் இறுதியில் இரங்காச்சார்லு கடுமையாக நோய்வாய்ப்பட்டார். நோய் தீவிரமடைந்தபோது, இரங்காச்சார்லு திவான் பதவியை விட்டுவிட்டு சென்னைக்குத் திரும்பினார். அங்கு இவர் 1883 சனவரி 20 அன்று இறந்தார்.
புதுப்பிக்கத்தக்க நீர்வளம் கொண்ட நாடுகளின் பட்டியல்
புதுப்பிக்கத்தக்க நீர்வளம் கொண்ட நாடுகளின் பட்டியல் 2008ம் ஆண்டு எடுக்கப்பட்ட த வேர்ல்டு ஃபக்ட்புக் தகவலின் படி தொகுக்கப்பட்ட பட்டியல் ஆகும்.
சூன் 7
வெளி இணைப்புகள்
பகுப்பு:சூன் பகுப்பு:ஆண்டின் நாட்கள்
எர்மன் போண்டி
சர் எர்மன் போண்டி (Sir Hermann Bondi, 1 நவம்பர் 1919 – 10 செப்டம்பர் 2005) ஓர் ஆங்கிலோ-ஆத்திரியக் கணிதவியலாளரும் புறநிலை அண்டவியலாளரும் ஆவார். இவர் பிரெடு ஆயிலுடனும் தாமசு கோல்டுடனும் இணைந்து அண்டத்தின் நிலைத்த நிலை கோட்பாட்டைக் கண்டுபிடித்தமைக்காகப் பெயர்பெற்றவர். இது பெருவெடிப்புக் கோட்பாட்டுக்கான மாற்றுக் கோட்பாடு ஆகும். இவர் பொது சார்பியல் கோட்பாட்டுக்குப் பங்களிப்பு செய்துள்ளார்.
இளமை வாழ்க்கை
போண்டி ஆத்திரியாவில் ஒரு மருத்துவருக்கு மகனாகப் பிறந்தார். இவர் வியன்னாவில் வளர்ந்துள்ளார். இங்கு இவர் பள்ளிக்கல்வியைப் பெற்றுள்ளார். இவர் இளமையிலேயே கணித்த்தில் வல்லமை பெற்றிருந்துள்ளார். இவர் ஆபிரகாம் பிரேங்க்லால் ஆர்த்தர் எடிங்டனுக்குப் பரிந்துரைக்கப்பட்டுள்ளார். பிரேங்கல் இவருக்குச் சற்றே விலகிய சுற்றத்தினர். மேலும் போண்டியின் சுற்ற வலயத்தில் இவர் ஒருவரே கணிதவியலாளராக இருந்தவர். இவர்து தாயார் தன் இளைய மகனை பிரேங்கலுக்கு அறிமுகப்படுத்துவதில் அரிய பங்காற்றியுள்ளார். இது இவருக்கு சொந்த விருப்பத்தை நிறைவேற்றிக்கொள்ளவும் கணிதவியல் தடத்தில் செல்லவும் உதவும் என இவரது தாயார் எண்ணினார். எடிங்டன் இவர் இங்கிலாந்து சென்று கேம்பிரிட்ஜ் டிரினிட்டி கல்லூரியில் கணித்ம் பயில ஆர்வம் ஊட்டினார். எனவே இவர் 1937 இல் கேம்பிரிட்ஜ் வந்துள்ளார். இது இவருக்கு ஆத்திரியச் செமித்திய எதிர்ப்பில் இருந்து தப்பிக்க உதவியுள்ளது. 1938 இல் தம் பெற்றோரின் அவலமான கதியறிந்த இவர் அவர்களை உடனே ஆத்திரியாவை விட்டு கிளம்பும்படி தொலைவரிச் செய்தி அனுப்பியுள்ளார். அதன்படி, அவர்கள் சுவிட்சர்லாந்துக்கு வந்து பின் நியூயார்க்கில் வாழத் தொடங்கியுள்ளனர்.
இரண்டாம் உலகப் போரின் தொடக்கத்தில் இவர் கனடாவில் உள்ள ஐல் ஆப் மேன் தீவில் அகதியாகச் சென்றார், இவருடன் அங்கே அகதியாகத் தாமசு கோல்டும் மேக்சு பெருட்சும் இருந்துள்ளனர். போண்டியும் கோல்டும் 1941 இல் விடுவிக்கப்பட்டு, ஆயிலுடன் இராடாரில் அரசு ஆட்சிக் குறிகை நிறுவனத்தில் பணிபுரிந்தனர். இவர் 1946 இல் பிரித்தானியக் குடிமகன் ஆனார்.
வாழ்க்கைப்பணி
போண்டி கேம்பிரிட்ஜ் பல்கலைக்கழகத்தில் 1945 முதல் 1954 வரை கணிதவியல் விரிவுரையாளராகப் பணியாற்ரினார். இவர் டிரினிடியின் ஆய்வுறுப்பினராக 1943-9, 1952-4 ஆகிய ஆண்டுகளில் இருந்தார்.
போண்டி 1948 இல் பிரெடு ஆயில், தாமசு கோல்டு ஆகியோருடன் இணைந்து அண்ட்த்தின் நிலைத்தநிலைக் கோட்பாட்டை உருவாக்கினார். இக்கோட்பாட்டின்படி, புடவி தொடர்ந்து விரிவடையும் அதேநேரத்தில் புதிய விண்மீன்களையும் பால்வெளிகளையும் உருவாக்க தொடர்ந்து நிலையான அடர்த்தியைப் பேண, பொருண்மமும் உருவாகிறது. அண்மையில் பெருவெடிப்புக் கோட்பாட்டின்படியான அண்ட நுண்ணலைக் கதிர்வீச்சுப் பின்னணி கண்டுபிடிக்கப்பட்டதால் இக்கோட்பாடு சற்றே பின்வாங்கியுள்ளது.
ஈர்ப்புக்க் கதிர்வீச்சின் தன்மையைச் சரியாக உணர்ந்தவர்களில் போண்டியும் ஒருவராவார். இவர் போண்டி கதிர்வீச்சு ஆயங்களையும் போண்டி K கலனத்தையும் போண்டி பொருண்மை விளக்கங்களையும்போண்டி செய்தியையும் அறிமுகப்படுத்தினார். சார்பியல் குறித்துப் பல மீள்பார்வைக் கட்டுரைகளையும் எழுதினார்.இவர் போண்டி விவாதத்தை மக்களிடையே பரப்பினார். இது இரிச்சர்டு பீன்மன் அவர்களால் அறிமுகப்படுத்தப்பட்ட்தாக்க் கருதப்பட்டு வந்த்து. இதன்படி, பொது சார்பியல் கோட்பாடு பொருள்பொதிந்த புறநிலையாக நிலவும் ஈர்ப்புக் கதிர்வீச்சை முன்கணித்தது. இந்த உர்றுதிப்பாடு 1955 வரை விவாத்த்திலேயே இருந்த்து. ஒரு 1947 ஆய்வுக் கட்டுறை இலெமைத்ரே-டோல்மன் பதின்வெளியில் ஆர்வத்தைப் புத்துயிர்ப்புறச் செய்தது. இது இலெமைத்ரே-டோல்மந்போண்டி பதின்வெளி என்றும் அழைக்கப்படுகிறது. இவ்வெளி ஒருபடித்தற்ற கோலச் சீரொருமை வாய்ந்த்தூசுத் தீர்வாகும். போண்டி மேலும் வளிம முகிலில் இருந்து விண்மீன் அல்லது கருந்துளை உருவாகும் அகந்திரளுதல் கோட்பாட்டிற்கும்இரேம்மண்டு இலிட்டில்டனுடன் இணைந்து பங்களிப்பு செய்துள்ளார்.இதற்கு போண்டி அகந்திரளுதல் கோட்பாடு அல்லது போண்டி ஆரக் கோட்பாடு என்று பெயரிடப்பட்டுள்ளது.
இவர் 1954 இல் இலண்டன் கிங்சு கல்லூரியில் பேராசிரியரானார். மேலும் 1985 இல் தகைமைப் பேராசிரியராகவும் அழைக்கப்பட்டார். இவர் 1956 முதல் 1964 வரை அரசு வானியல் கழகத்தின் செயலராக இருந்துள்ளார்.
சொந்த வாழ்க்கை
இவருடைய பெற்றோர் யூதராயினும் இவர் சமயத் தேவை எதையும் உணரவில்லை. இவர் வாழ்நாள் முழுவதும் சிறந்த மாந்தநேயராக விளங்கினார்]. இவர் 1982 முதல் 1999 வரை பிரித்தானிய மாந்தநேயக் கழகத்தின் தலைவராகவும் விளங்கினார். இவர் 1982 இல் இருந்து பகுத்தறிவு ஊடக்க் கழகத்தின் தலைவராகவும் இருந்துள்ளார். மாந்தநேயக் கொள்கை அறிக்கையில் கையெழுத்திட்டவர்களில் இவரும் ஒருவராவார்.
இவர் 1947 இல் கணிதவியலாளரும் வானியலாளருமான கிறித்தைன் சுடாக்மனை மணந்தார்;இவர் ஆயிலின் ஆய்வு மாணவர்களில் ஒருவர். இவரும் போண்டியைப் போலவே மாந்தநேய இயக்கத்தில் முனைப்போடு பங்கு பற்றினார். இவர்களுக்கு இரு ஆண்மகவும் மூன்று பெண்மகவும் பிறந்தனர். இவரில் ஒருவர் எடின்பரோ பல்கலைக்கழகப் பெண்ணியப் பரப்புநரான பேராசிரியர் இலிசு போண்டி ஆவார். இவர் தன் 85 ஆம் அகவையில் கேம்பிரிச்ஜில் 2005 இல் இறந்தார். இவரது சாம்பல் கேம்பிரிட்ஜ் அருகே உள்ள ஆங்கிலிசே துறவுமடத்தில் தூவப்பட்ட்து.கிறித்தைன் 2015 இல் இறந்தார்.
மேற்கோள்கள்
பகுப்பு:1919 பிறப்புகள் பகுப்பு:2005 இறப்புகள் பகுப்பு:பிரித்தானிய வானியலாளர்கள் பகுப்பு:அண்டவியலாளர்கள் பகுப்பு:சார்பியல் கோட்பாட்டாளர்கள் பகுப்பு:பிரித்தானிய அண்டவியலாளர்கள்
பிலிப்பைன்-அமெரிக்கப் போர்
பிலிப்பைன்–அமெரிக்கப் போர் என்பது (பிலிப்பினோ/தகலாகு: Digmaang Pilipino-Amerikano) (1899–1902) ஐக்கிய அமெரிக்காவிற்கும் பிலிப்பினோ புரட்சியாளர்களுக்கும் இடையிலான ஆயுதமேந்திய முரண்பாடு ஆகும்.
பிரதான மூலங்கள்
பகுப்பு:பிலிப்பைன்–அமெரிக்கப் போர் பகுப்பு:விடுதலைப் போர்கள் பகுப்பு:19 ஆம் நூற்றாண்டுப் போர்கள் பகுப்பு:20 ஆம் நூற்றாண்டுப் போர்கள்
ஜெலி மாவட்டம்
ஜெலி மாவட்டம் (மலாய் மொழி: Jajahan Jeli; ஆங்கிலம்: Jeli District; சீனம்: 日里县; ஜாவி: جلي‎‎ ) என்பது மலேசியா, கிளாந்தான் மாநிலத்தின் மேற்குப் பகுதியில் உள்ள ஒரு மாவட்டம். ஜெலி மாவட்ட மன்றத்தால் ஜெலி மாவட்டம் (Jeli District Council) நிர்வகிக்கப் படுகிறது.
ஜெலி மாவட்டத்திற்கு மேற்கில் பேராக் மாநிலம்; வடக்கே தாய்லாந்து வாங் மாவட்டம் (Waeng District); வடகிழக்கில் கிளாந்தான், தானா மேரா மாவட்டம்; மற்றும் கோலா கிராய் மாவட்டம் ஆகியவை எல்லைகளாக உள்ளன.
பொது
ஜெலியில் உள்ள பெரும்பாலான மக்கள் இரப்பர் தோட்டங்களில் வேலை செய்கிறார்கள். பெரும்பாலானவர்களுக்கு சொந்தமான இரப்பர் தோட்டங்கள் உள்ளன. வெளியூர் மக்களும் இங்கு வந்து இரப்பர் தோட்டங்களில் வேலை செய்கிறார்கள்.
பொதுவாக இங்குள்ள குடும்பங்கள், 6 acre - 50 acre அளவிலான சிறிய பெரிய தோட்டங்களை வைத்து இருக்கிறார்கள். இவர்கள் ஜெலி மாவட்டத்தில் குடியேறிய முதல் தலைமுறையினராகும்; சொந்தமாகக் காடுகளை அழித்து விவசாயத் தோட்டங்களை உருவாக்கியவர்கள்.
ஜெலி மறுமலர்ச்சி வரலாறு
1970-ஆம் ஆண்டுகளில், கிளாந்தான் அரசாங்கம் விவசாயப் பகுதிகளை உருவாக்குவதில் ஊக்குவிப்புச் செய்தது. அதில் இருந்து ஜெலியின் வரலாற்றில் புதியதொரு மறுமலர்ச்சிக் கட்டமும் தொடங்கியது.
குன்றுப் பகுதிகளின் அடிவாரத்தில் உள்ள காட்டு நிலங்களைச் சுத்தப் படுத்துதல் அல்லது சிறிய அளவில் காடுகளை அழித்தல் போன்ற செயல்பாடுகளுடன் நில மேம்பாட்டுத் திட்டங்கள் தொடங்கப் பட்டன. சின்னச் சின்னப் பலகைப் பாலங்களும் கட்டப்பட்டன.
பல நூறு இரப்பர்த் தோட்டங்கள்; பல நூறு எண்ணெய்ப் பனைத் தோட்டங்கள்; பல்லாயிரம் மீன் வளர்ப்புக் குளங்கள் உருவாக்கப் பட்டன. அந்த வகையில் ஜெலி மாவட்டமும் பொருளாதாரத் துறையில் வளர்ச்சி பெறத் தொடங்கியது.
வரலாறு
அந்தப் பகுதிகளைக் கொண்டு ஒரு துணை மாவட்டம் உருவாக்கப்பட்டது. அதன் பெயர் ஜெலி துணை மாவட்டம். அதன் பின்னர் 1986 சனவரி 1-ஆம் தேதி, ஜெலி மாவட்டம் முழு மாவட்டமாகத் தகுதி உயர்ந்தது.
ஜெலி மாவட்டம் ஒரு புகலிடம்
முற்றிலும் புதிய குடியிருப்புப் பகுதி என்பதால், தொடக்கத்தில் கிளாந்தானின் பிற பகுதிகளில் இருந்து ஜெலிக்கு குடியிருப்பாளர்கள் வந்தனர். 1970-களின் பிற்பகுதியிலும், 1980-களின் முற்பகுதியிலும் கிளாந்தான் முழுவதிலும் இருந்து ஆயிரக் கணக்கான மக்களுக்கு ஜெலி மாவட்டம் ஒரு புகலிடமாக மாறியது.
ஜெலி குடியிருப்பாளர்களின் முதல் தலைமுறையினர் பெரும்பாலும் இரப்பர் தோட்டத் தொழில்கள் மற்றும் பிற வகையான தோட்ட வேலைகளில் ஈடுபட்டனர். இரண்டாம் தலைமுறையினர் கிராமப்புறங்களில் இருந்து வெளியேறி, நகர்ப் புறங்களில் ஐக்கியமாகி விட்டனர்.
மக்கள் தொகையியல்
2010-ஆம் ஆண்டு புள்ளி விவரங்களின்படி ஜெலி மக்கள்தொகை 46,700. பெரும்பான்மையினர் கிளாந்தான் மலாய் மக்கள்.
சுற்றுலா
இந்த மாவட்டத்தின் முக்கிய ஈர்ப்பு சுதோங் நீர்வீழ்ச்சி (Stong Waterfalls) ஆகும். 305 மீ உயரத்தில், இயற்கை எழில் கொஞ்சும் இந்த நீர்வீழ்ச்சி தென்கிழக்கு ஆசியப் பகுதியில் உள்ள மிக உயரமான நீர்வீழ்ச்சியாகும்.
ஜெலியின் மற்றொரு ஈர்ப்பு மலேசியாவின் சிறந்த வெப்ப நீரூற்றுகளில் ஒன்றான ஜெலி வெந்நீர் ஊற்று (Jeli Hot Spring) ஆகும். ஜெலி நகரத்தில் இருந்து சுமார் 15 கி.மீ. தொலைவில் அமைந்துள்ளது.
ஜெலி வெந்நீர் ஊற்று அதிகக் கந்தகத் தன்மை கொண்டது. அதிக ஆரோக்கிய மதிப்பைக் கொண்டுள்ளது என்றும் சொல்லப் படுகிறது. லதா ஜங்குட் (Lata Janggut), லதா ரென்யோக் (Lata Renyok) மற்றும் லதா செனாங் (Lata Chenang) ஆகியவை மற்ற இடங்களாகும்.
போக்குவரத்து
மலேசியக் கூட்டரசு சாலை 4, ஜெலி மாவட்டத்திற்கு ஒரு முக்கியச் சாலையாகும். மேற்கில் கிரிக், பேராக், கெடா, பினாங்கு வரை இந்தச் சாலை செல்கிறது. கிழக்கே பாசீர் பூத்தே வரை தொடர்கிறது.
எனவே, பினாங்கு, கெடா மற்றும் பெர்லிஸ் ஆகிய இடங்களில் இருந்து கிழக்குக் கடற்கரைக்குச் செல்லும் சுற்றுலாப் பயணிகள், இந்த ஜெலி நகரத்தை, 'மேற்கு நுழைவாயில்' (Western Gateway) என்று அழைக்கிறார்கள்.
கூட்டரசு சாலை 4 (மலேசியா) மற்றும் கூட்டரசு சாலை 66 (மலேசியா), இரு சாலைகளின் சந்திப்பு ஜெலி நகருக்கு அருகில் அமைந்துள்ளது. அதன் பின்னர் இந்த கூட்டரசு சாலை 66 (மலேசியா), ஜெலி தொகுதியின் தெற்குப் பகுதியில் உள்ள கோலா பாலாவுக்குச் செல்கிறது.
மேற்கோள்கள்
பகுப்பு:கிளாந்தான் பகுப்பு:மலேசியாவின் மாவட்டங்கள்‎‎ பகுப்பு:கிளாந்தான் மாவட்டங்கள்
சொக்கநாத வெண்பா
சொக்கநாத வெண்பா என்னும் நூல் 16 ஆம் நூற்றாண்டில் வாழ்ந்த குருஞான சம்பந்தரால் இயற்றப்பட்டது.
இந்த நூலில் 100 வெண்பாப் பாடல்கள் உள்ளன. இவை ‘சொக்கநாதா’ என முடிகின்றன. அதனால் இந்த நூலுக்குச் சொக்கநாத வெண்பா என்னும் பெயர் உண்டாயிற்று. மதுரைச் சொக்கந்தரைப் போற்றி இவை பாடப்பட்டவை. இந்த நூலில் உள்ள பாடல்கள் பொருள் தொடர்பு இல்லாமல் இருப்பதால் பல்வேறு காலகட்டங்களில் இவரால் பாடப்பட்டதாக அறிஞர்கள் கருதுகின்றனர். பாடல்களில் அருணகிரிநாதர் செய்த பேசா அனுபூதி, சிவஞான சித்தியார் முதலான நூல்கள் குறிப்பிடப்பட்டுள்ளன.
கருவிநூலாகத் தரப்பட்டுள்ள நூலில் இவரது பாடல்கள் 9 இடம்பெற்றுள்ளன. அவற்றில் 3 பாடல்கள் மட்டும் இங்கு எடுத்துக்காட்டாகத் தரப்படுகின்றன.
அன்பர்க்கு அருள் புரிவது அல்லாமல் தேவரீர்
வன்பர்க்கு அருள் புரிய மாட்டீரேல் – உம்பர் தொழும்
நல்லார் புகழ் மதுரை நாதரே தேவரீர்க்கு
எல்லாமும் வல்ல சித்தர் ஏன்.
வாக்கில் உரை பொய்யே மனம் நினைப்பதும் கவடே
ஆக்கை தினம் செய்வது அகிர்த்தியமே – நோக்கில்
திரிவிதமும் இப்படி நீ செய்வித்தால் முத்தி
தரு விதம் என் சொக்கநாதா
பேரன்பன் அல்லன் பிழை செய்யான் தான் அல்லன்
ஓர் அன்பும் இல்லா உலுத்தனேன் – பேரன்பு
காட்டி எனைக் காட்டி உனைக் காட்டி இன்பத் தொட்டிலிலே
ஆட்டி வளர் சொக்கநாதா
அடிக்குறிப்பு
பகுப்பு:16 ஆம் நூற்றாண்டுத் தமிழ் நூல்கள் பகுப்பு:சைவ சமய இலக்கியம் பகுப்பு:வெண்பா
பசு தேவதை (பண்டைய எகிப்து)
பசு தேவதை (Bat (goddess)) எகிப்தின் துவக்க கால (கிமு 3200 - 3100) எகிப்திய சமயத்தின்  பசு தேவதை ஆகும். இப்பசு தேவதை பெண் முகமும், பசுவின் காதுகளும், கொம்புகளுடன் கூடியது. எகிப்தின் மத்தியகால இராச்சிய காலத்தில் இப்பசு தேவதை வழிபாட்டை ஆத்தோர் பெண் தெய்வ வழிபாட்டுடன் இணைக்கப்பட்டது.
வெளி இணைப்புகள்
பகுப்பு:எகிப்தியக் கடவுள்கள் பகுப்பு:எகிப்தியப் பெண் கடவுள்கள்
செந்தோசா
செந்தோசா (Sentosa,சமசுகிருதம்: संतोष; எளிமையாக்கப்பட்டச் சீனம்: 圣淘沙) சிங்கப்பூரில் உள்ள, மிகவும் பரவலாக அறியப்படும், கேளிக்கைத் தீவு ஆகும். செந்தோசா என்னும் பெயர் மகிழ்ச்சி எனப்பொருள் தரும் சமக்கிருதச் சொல்லில் இருந்து தோன்றியது.. இங்கு ஆண்டொன்றுக்கு இருபது மில்லியன் மக்கள் வருகை தருகின்றனர். இங்கு 2 km நீளமுடைய  கடற்கரை, சிலோசோ கோட்டை, இரண்டு குழிப்பந்தாட்ட மைதானங்கள், மெர்லயன் சிலை,14 தங்கு விடுதிகள், மற்றும் யூனிவர்சல் ஸ்டூடியோஸ் அடங்கிய செந்தோசா கேளிக்கை உலகம் ஆகியன சுற்றுலாப் பயணிகளை கவர்ந்திழுக்கின்றன.
இரண்டாம் உலகப் போரின்போது பிரித்தானியர்கள் ஆட்சியில் கோட்டை கட்ட இவ்விடத்தைத் தேர்ந்தெடுத்தனர்.
மேற்சான்றுகள்
பகுப்பு:சிங்கப்பூர் தீவுகள் பகுப்பு:மலாக்கா நீரிணை
கிழவிப்பட்டி பெருமாள் கோயில்
கிழவிப்பட்டி பெருமாள் கோயில் தமிழ்நாட்டில் தூத்துக்குடி மாவட்டம், கிழவிப்பட்டி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
உத்தரப் பிரதேச மக்களவைத் தொகுதிகள்
இந்திய மக்களவைக்கான தொகுதிகளில் உத்தரப் பிரதேசத்தில் 80 தொகுதிகள் உள்ளன இதில் 71 தொகுதிகள் பாஜக 3தொகுதிகள் அதன் கூட்டணி கட்சி வெற்றி பெற்றது :
அனைத்து மக்களவைத் தொகுதிகளும், அவற்றுக்கு உட்பட்ட சட்டமன்றத் தொகுதிகளும் பட்டியலிடப்பட்டுள்ளன.
நக்னசித்தி
நக்னசித்தி என்பவள், கண்ணனின் எண்மனையாட்டிகளில் ஒருத்தியாகச் சொல்லப்படுகின்றாள். சத்தியை என்றும் அழைக்கப்படும் இவள்,  எண்மரில் ஆறாவது ஆவாள். இவள் வரலாறு, பாகவதம், விஷ்ணு புராணம், அரி வம்சம் முதலியவற்றில் சொல்லப்படுகின்றது.
நக்னசித்தி, அயோத்தியிலிருந்து கோசல நாட்டை ஆண்ட மன்னன் நக்னசித்துவின் மகள் ஆவாள். சத்தியை, கோசலை என்று இவளைப் பொதுவாக அழைக்கிறது பாகவதம் முதலான நூல்கள். மகாபாரதமும், "சத்தியை" என்ற எண்மனையாட்டியரில் ஒருத்தி பற்றிக் குறிப்பிடுகின்றது இவளே தமிழ் மரபில் நப்பின்னையாக அறியப்படுகின்றாள்.
வாழ்க்கை
நக்னசித்து வளர்த்துவந்த அடங்காக் காளைகள் ஏழினை, மிக நுட்பமாக ஏறுதழுவல் மூலம் வென்று, கண்னன் சத்தியையைக் கரம்பிடித்தான். அவளது மனத்தன்னேற்புக்கு வந்து தோற்றுப்போன ஏனைய இளவரசர்கள், அவர்கள் துவாரகை திரும்பும் வழியில் தாக்கும் போதும், கண்ணனின் யாதவப்படையும்,  அருச்சுனனும் இணைந்து, அவர்களைத் தோற்கடித்தனர்.
அன்ட்ரூ ஹில்
அன்ட்ரூ ஹில்  (Andrew Hele , பிறப்பு: செப்டம்பர் 3 1967) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு ஏ-தர துடுப்பாட்டப் போட்டிகளில் கலந்து கொண்டுள்ளார். 1998-2001 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
நக்னசித்தி
வாழ்க்கை
நக்னசித்திக்கு, வீரன், சந்திரன், அசுவசேனன், சித்திராகு, வேகவான், விருசன், ஆமன், சங்கு, வசு, குந்தி என பத்து மைந்தர்கள். "பத்திரவிந்தன்" முதலான பல மைந்தர் அவளுக்கு இருந்ததாக, விஷ்ணு புராணம் சொல்கின்றது. கண்ணனின் மறைவுக்குப் பின், அவனது ஏனைய தேவியர் போலவே இவளும் உடன்கட்டையேறித் தன்னுயிரை மாய்த்துக் கொண்டாள்.
அன்ட்ரூ ஹில்
வெளி இணைப்பு
அன்ட்ரூ ஹில் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 4, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1967 பிறப்புகள் பகுப்பு:டெவான் துடுப்பாட்டக்காரர்கள் பகுப்பு:வாழும் நபர்கள் பகுப்பு:ஆங்கிலேயக் குச்சக் காப்பாளர்கள்
நக்னசித்தி
நப்பின்னை
தமிழ் வழக்கில், கண்ணன் ஏறு தழுவி வென்று மணந்ததாகச் சொல்லப்படும் நப்பின்னையே இவள் என்ற கருத்துக் காணப்படுகின்றது. எனினும், நப்பின்னையை மிதிலை இளவரசியாகவும், சத்தியையை, அயோத்தி இளவரசியாகவும் சொல்வது பிரதான வேறுபாடாகும். மேலும், தமிழில் வழங்குவதுபோல், இவள் கண்ணனுக்கு யசோதை வழியில் முறைமைத்துனி என்பதற்கான சான்றுகள் வடமொழி இலக்கியங்களில் கிடைக்கவில்லை. எவ்வாறாயினும், நப்பின்னையை நிகர்க்கக் கூடிய ஒரேயொரு வடநாட்டுத் தொன்மம், நக்னசித்தி மாத்திரமே.
அடிக்குறிப்புகள்
பகுப்பு:கண்ணனின் மனைவிகள்
முல்கிரிகல அருங்காட்சியகம்
முல்கிரிகல அருங்காட்சியகம் அல்லது முல்கிரிகல நூதனசாலை (Mulgirigala Archaeological Museum) என்பது இலங்கையின் முல்கிரிகலவில் அமைந்துள்ள ஓர் அருங்காட்சியகம் ஆகும். இவ்வருங்காட்சியகம் இலங்கைத் தொல்பொருள் திணைக்களத்தினால் பராமரிக்கப்பட்டு வருகின்றது. முல்கிரிகல மற்றும் அதனைச் சூழவுள்ள பிரதேசங்களிலிருந்து கண்டெடுக்கப்பட்ட பொருட்களே இங்கு காட்சிப்படுத்தப்பட்டுள்ளன. முல்கிரிகல அருங்காட்சியகத்தில் புராதன காலத்தில் பயன்படுத்தப்பட்ட ஓலைச்சுவடிகள், கருவிகள், பழைய அறிக்கைகள், ஓவியங்கள் ஆகியவையே காட்சிப்படுத்தப்பட்டுள்ளன. அத்துடன் முல்கிரிகலவில் காணப்படும் விகாரை ஒன்றினது வரலாற்றுத் தகவல்கள் அனைத்தையும் இங்கு அறிந்துகொள்ளலாம். இலங்கைத் தொல்பொருள் திணைக்களத்தினால் இவ்வருங்காட்சியகம் பிரதேச வாரியான அருங்காட்சியகங்களுள் தகவல் திரட்டும் அருங்காட்சியங்களுள் ஒன்றாக வகைப்படுத்தப்பட்டுள்ளது.
மேற்கோள்கள்
பகுப்பு:இலங்கையின் அருங்காட்சியகங்கள்
லின் லாசர்ன்
லின் லாசர்ன் (Lyn Larsen, பிறப்பு: பிப்ரவரி 3 1963), ஆத்திரேலியப் பெண்கள் துடுப்பாட்ட அணியின் மேனாள் வீரர்  ஆவார். இவர் 15 தேர்வுத் துடுப்பாட்டப் போட்டிகளிலும், 49  ஒருநாள் பன்னாட்டுத் துடுப்பாட்டப் போட்டிகளிலும்  கலந்து கொண்டுள்ளார். 1983 - 1992  ஆண்டுகளில்  ஆத்திரேலிய  பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும்,  1984 - 1994  ஆண்டுகளில்  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
பகுப்பு:ஆத்திரேலிய பெண்கள் தேர்வுத் துடுப்பாட்ட அணி பகுப்பு:1963 பிறப்புகள் பகுப்பு:வாழும் நபர்கள் பகுப்பு:ஆஸ்திரேலியப் பெண் துடுப்பாட்டக்காரர்கள்
வடக்கு வெள்ளை காண்டாமிருகம்
வடக்கு வெள்ளை காண்டாமிருகம் (northern white rhinoceros, northern square-lipped rhinoceros, Ceratotherium simum cottoni), என்பது வெள்ளை காண்டாமிருகத்தின் இரண்டு துணையினங்களில் ஒன்றாகும் (வேறொன்று தெற்கு வெள்ளை காண்டாமிருகம் ஆகும்). முன்பு இந்த விலங்கினம் சகாராவின் தெற்குப் பகுதியில் தெற்கு மற்றும் நடு ஆப்பிரிக்காவில்  உள்ள பல நாடுகளில் காணப்பட்டது. 2018 மார்ச் 19 ஆம் தேதி நிலவரத்தின்படி, இந்த கிளையினத்தைச் சேர்ந்ததாக அறியப்பட்ட இரண்டு காண்டாமிருகங்கள் மட்டுமே உயிரோடு உள்ளன. இவை இரண்டுமே பெண் மிருகங்களாகும்; ஆப்பிரிக்காவின் மற்ற இடங்களில் இருந்து அறியப்படாத அல்லது தவறாக வகைப்படுத்தப்பட்ட ஆண் வெள்ளை காண்டா மிருகங்கள் இருந்தால் அதைத் தவிர்த்து, இந்த இனத்தில் ஆண் காண்டா மிருகம் என்பதே இல்லை. இந்த இரண்டு பெண் காண்டாமிருகங்கள் செக் குடியரசின் த்வர் க்ராலோவ்  விலங்கு காட்சி சாலையைச் சேர்ந்தவை. ஆனால் இவை கென்யாவின் ஓல் பெஜெடா காப்பிடத்தில் ஆயுதம் தரித்த காவலாளிகளால் 24 மணி நேரமும் கண்காணிக்கப்பட்டு பாதுகாக்கப்படுகின்றன.
2011 இல் பன்னாட்டு இயற்கைப் பாதுகாப்புச் சங்கம் இந்த விலங்கினத்தை "கடுமையான ஆபத்துக்குள்ளனதாக (ஒருவேளை காட்டினுள் அழிந்துவிட்டிருக்கக்கூடிய)" அறிவித்தது.
1960 இல் இந்த இன காண்டாமிருகங்கள் 2,000 இருந்தன. ஆனால் கள்ள வேட்டை, வாழிட அழிப்பு, காடு ஆக்கிரமிப்பு போன்றவற்றின் காரணமாக 2008 ஆண்டுக்குப் பிறகு ஒரு வடக்கு வெள்ளை காண்டாமிருகம்கூடக் காட்டில் இல்லாமல் அழிவின் விளிம்புக்குத் தள்ளப்பட்டது. கென்யாவில் உள்ள ஓல் பெஜெடா காப்பிடத்தில், சூடான் என்ற பெயருடைய ஒரு ஆண் காண்டாமிருகமும் அதன் மகளான நஜின், பேத்தியான ஃபதுவும் என்னும் இரு பெண் காண்டாமிருகங்கள் வாழ்ந்துவந்தன. இந்நிலையில் 2018 மார்ச் 20 அன்று வடக்கு வெள்ளை காண்டாமிருக வகையின் கடைசி ஆண் காண்டாமிருகமான சூடான் இறந்தது. இதையடுத்து இன்னும் இரண்டு வடக்கு வெள்ளை பெண் காண்டாமிருகங்கள் மட்டுமே உலகில் எஞ்சியிருக்கின்றன.
இந்த காண்டாமிருக வகை முற்றிலும் அற்றுப்போவதற்கு முன்னதாகச் செயற்கைக் கருவூட்டுதல் முறை வழியாக இந்த இனத்தைக் காப்பாற்ற ஆராய்ச்சியாளர்கள் முயற்சித்துவருகிறார்கள். நஜினும் ஃபதுவையும் செயற்கையாகக் கருத்தரிக்க வைக்க முடியவில்லை. அதனால் சோதனைக் குழாய் மூலம் கருத்தரிப்பை மேற்கொண்டு, வாடகைத் தாய் முறைபோல தெற்கு வெள்ளை காண்டாமிருகங்களின் கருப்பையில் கருவைச் செலுத்தி குட்டிகளை உருவாக்க அறிவியலாளர்கள் முயன்று வருகின்றனர்.
புலம்பெயர்ந்த ஈழத்து எழுத்தாளர்களின் பல்துறை நூல்களின் பட்டியல்
இலங்கையைப் பிறப்பிடமாகக் கொண்ட பல எழுத்தாளர்கள் புலம்பெயர்ந்து இன்று உலகளாவிய ரீதியில் பல நாடுகளில் குடியேறி வாழ்ந்து வருகின்றனர். இவ்வாறு புலம்பெயர்ந்து வாழும் இலங்கை எழுத்தாளர்கள் படைப்பிலக்கிய நூல்களுக்கு மேலதிகமாக பொதுப்பிரிவு, மெய்யியல் துறை, சமயம், சமூக விஞ்ஞானங்கள், மொழியியல், தூய விஞ்ஞானங்கள், கலை, நுண்கலைகள், இலக்கியம், புவியியல் வரலாறு போன்ற பல்வேறு நூல்களையும் எழுதிவருகின்றனர். அவர்களினால் எழுதப்பட்ட மேற்படி நூல்கள் வெளிவந்த ஆண்டு ரீதியாக கீழே பட்டியலிடப்பட்டுள்ளது
ஆண்டு 2023
- சந்திரவதனா செல்வகுமாரன் (செருமனி), சந்திரா இரவீந்திரன் பிரித்தானியா) மனஓசை வெளியீடு, ஜூன் 2023 ISBN 978-3-9813002-9-1
உசாத்துணை
* * பகுப்பு:இலங்கைத் தமிழ் நூற்பட்டியல்கள்
என். சந்திரசேகரன்
என். சந்திரசேகரன் தமிழ்நாட்டு அரசியல்வாணர் ஆவார். இவர் அகில இந்திய அண்ணா திராவிட முன்னேற்றக் கழகத்தைச் சேர்ந்தவர். இக்கட்சியின் மேட்டூர் நகரச் செயலாளராகப் பதவிவகித்தவர். 2019 சூலை முதல் இந்திய நாடாளுமன்ற மாநிலங்களை உறுப்பினராக இருக்கிறார்.
சாற்றடைவு
பகுப்பு:வாழும் நபர்கள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:நாடாளுமன்ற அ. தி. மு. க. உறுப்பினர்கள் பகுப்பு:மாநிலங்களவை உறுப்பினர்கள்
யானைக் குறுந்தொட்டி
யானைக் குறுந்தொட்டி எனும் இதனைக் காட்டுக்குறுந்தொட்டி என்றும் கூறுவர். சிடாராம்பிபொலியோ இதன் தாவரப்பெயர் ஆகும். இது மால்வேசி குடும்பத்தைச் சேர்ந்தது. இது இந்தியா, நேபாளம், தமிழகம் முழுவதும் காணப்படுகிறது. இது 1800 மீட்டர் உயரம் வரை வளரும்.
பயன்கள்
இதன் வேரும் இலைகளும் சிறுநீர், இதயம் சார்ந்த நோய்கள், மூலம், வீக்கங்களை குணப்படுத்த உதவுகின்றன. வேர், வாத நோய்க்குச் சிறந்த மருந்தாகும். வயிற்றோட்டத்திற்கும் பயன் தரும்.
மேற்கோள்கள்
பகுப்பு:மூலிகைகள் பகுப்பு:இந்தியத் தாவரங்கள் பகுப்பு:துப்புரவு முடிந்த திருவள்ளூர் மாவட்ட ஆசிரியர்கள் தொடங்கிய கட்டுரைகள்
சோதிடம்
சோதிடம் என்பது கோள்களின் நகர்வுகளை அடிப்படையாகக் கொண்டு எதிர்காலத்தைக் கணிக்க முடியும் என்ற ஒரு நம்பிக்கை ஆகும். உலகின் பல பகுதிகளிலும் வாழும் மக்களில் கணிசமான தொகையினர் இதனை நம்புகின்றார்கள். சோதிடத்துக்கு எந்தவிதமான அறிவியல் அடிப்படையும் இல்லை.
கோள்களும், வான் வெளியில் அவற்றின் நகர்வுகளும் உலகில் வாழும் எல்லா உயிரினங்கள் மீதும், அவற்றின் செயற்பாடுகளிலும், மற்றும் பலவிதமான இயற்கை நிகழ்வுகளிலும் தாக்கத்தை உண்டாக்குகின்றன என்னும் கருத்துருவே சோதிட நூலின் அடிப்படையாகும்.
சொல்லிலக்கணம்
சோதிடம் என்ற வார்த்தையான ἀστρολογία என்ற கிரேக்கப் பெயர்ச் சொல்லிருந்து பிறந்ததாகும். இதற்குக் கிரேக்க மொழியில் நட்சத்திரங்களின் கணக்கு என்று பொருளாகும். இச்சொல்லானது நட்சத்திரக் கணிப்பு என்றாக மாற்றமடைந்தது.
மேற்கத்திய சோதிடம்
மேற்கத்திய சோதிடம் தாலமி கோட்பாடுகளின் அடிப்படையிலும், ஹெலினிஸ்டிக் மற்றும் பாபிலோனிய மரபுகளின் அடிப்படையிலும் உருவானவையாகும். இதில் பன்னிரு ராசிகளும், நட்சத்திரங்களும் அடங்கிய ராசிச்சக்கரம் சோதிடக் கணிப்புமுறைக்குப் பயன்படுகிறது.
இந்திய சோதிடம்
ஜோசியம் என்ற சொல்லானது சமஸ்கிருத சொல்லான ஜீயோடிஸ் ( jyótis ) என்பதிலிருந்து பிறந்ததாகும். இந்திய சோதிடம் பொதுவாக இந்து சோதிடம் என்றும், வேத சோதிடம் என்றும் அறியப்பெறுகிறது. குழந்தை பிறக்கும் நேரத்தினைக் கொண்டு அந்நேரத்தில் நவக்கிரகங்களின் நிலையைக் கணக்கிட்டு எழுதுவது ஜாதகம் எனப்படுகிறது. நவக்கிரகங்களின் நிலையைக் கொண்டு குழந்தையின் ராசியும், நட்சத்திரமும், இலக்கணமும் குறிக்கப்பெறுகின்றன.
இந்துக் காலக் கணிப்புமுறையால் உருவான பஞ்சாங்கம் என்ற கால அட்டவணை கொண்டு ஜாதகத்தின் பலன்கள் கணிக்கப்பெறுகின்றன. பஞ்சாங்கம் வாரம், திதி, கரணம், நட்சத்திரம், யோகம் என ஐந்து உறுப்புகளைக் கொண்டதாகும்.
ஜோதிடம், வேதத்தின் ஐந்தாம் வேதாங்கமாகக் கருதப்படுகிறது. இது வேதங்களின் கண்களாகக் கருதப்படுகிறது. குறிப்பிட்ட கோள்கள் எப்போது எந்த அமைப்பில் இருக்கும் என்பதைக் கணிக்கவும் எப்போது, எவ்வாறு  வைதீக கர்மாக்கள் செய்ய வேண்டும் என்பதற்கு நெறிமுறைகள் உள்ளது. மிகத் தொலைவில் உள்ள நட்சத்திரங்கள் மற்றும் கோள்களின் நிலையைக் கணிக்கக் கணிதம் தெரிந்து வைத்திருப்பது கட்டாயாமாகும். கணித அடிப்படையில் ஜோதிடம் மூன்று ஸ்கந்தங்களாக பகுக்கப்பட்டுள்ளது. சித்தாந்த ஸ்கந்தம், சம்ஹித ஸ்கந்தம். ஹோர ஸ்கந்தம். இவற்றில் சித்தாந்த ஸ்கந்தம் அல்ஜீப்ரா, ட்ரிகோணமெட்ரி, ஜியோமெட்ரி, கூட்டல் கழித்தல் போன்றவற்றின் அடிப்படையில் கணிக்கிறது. சம்ஹித ஸ்கந்தம், வானவியல் மற்றும் ஜோதிடம் முதலான துறைகளைப் பேசுகிறது. ஹோர ஸ்கந்தம் கோள்களின் இயக்கம் பூமியின் மீதும் அதன் மக்களின் மீதும் ஏற்படுத்தும் தாக்கத்தை விவரிக்கிறது.
இந்து சமயத்தின் இதிகாசமான மகாபாரதத்தில் பஞ்சபாண்டவர்களில் ஒருவரான சகாதேவன் காலக்கணிப்பு முறையில் சிறந்தவர். இவர் குறித்துத் தந்த நாளில் குருச்சேத்திரப் போரைத் தொடங்கினால் வெல்ல இயலும் என எதிரான கௌரவர்களே இவரிடம் நாள் குறித்துச் சென்றதாக மகாபாரதம் கூறுகிறது.
கிழக்காசிய சோதிடம்
சீன ஜோதிடம் பாரம்பரிய வானியல் மற்றும் நாள்காட்டி அடிப்படையாகக் கொண்டது. சீன ஜோதிடம் சீன தத்துவத்துடன் (மூன்று நல்லிணக்கம்: சொர்க்கம், பூமி, நீர் கோட்பாடு) நெருக்கமான உறவைக் கொண்டுள்ளது. சீன சோதிடம் அடிப்படையில் 10 தேவலோக தண்டுகளையும், 12 துருவக் கிளைகளையும் கொண்ட தேவ மரமாக உருவகப்படுத்தப்பட்டது. பின்பு இதைக் கணிப்பதில் இருந்த கடினத் தன்மையை முன்னிட்டு, 12 கிளைகளுக்குப் பதில் 12 விலங்குச் சின்னங்களைக் கொண்டு குறிப்பிடப்பட்டது. 10 தண்டுகள் என்பன யின்-யான் முறையில் பிரிக்கப்பட்ட ஐந்து மூலகங்கள் ஆகும். ஆக மொத்தம் 12 விலங்குகள் மற்றும் ஐந்து மூலங்கள் சேர்ந்து 60 ஆண்டுகள் கொண்ட வருடச் சக்கரம் அமைக்கப்பட்டது. இந்த வருடச் சக்கரத்தின் அடிப்படையிலேயே சீன சோதிடம் கணிக்கப்படுகிறது.
சோதிடமும் வான்குறியியலும் (astrology)
கோள்களும், விண்மீன் குழுக்களும் (constellation) வான்வெளியிலுள்ள பொருட்களே. அவை புவியீர்ப்பு விசையின் விதிகளுக்கு உட்பட்டே விளங்குகின்றன. வான்வெளியில் இவற்றின் இருப்பிடத்தைக் காலத்தின் அடிப்படையில் கணிக்கலாம். பண்டைக்காலச் சோதிட நூல்கள் 9 கோள்கள் பற்றிக் கூறுகின்றன. இவற்றுள் 7 உண்மைக்கோள்களாகும் ஏனைய இரண்டும் நிழற்கோள்கள் எனப்படுகின்றன. அக்கோள்கள் பின்வருமாறு:
கோள்களின் நிலைகளையும் நகர்வுகளையும் குறிப்பதற்கு, சோதிட நூல் புவியை மையமாகக் கொண்ட முறைமை ஒன்றையே பயன்படுத்துகின்றது. இது இராசிச் சக்கரம் (zodiac) எனப்படும். இது பூமிக்குச் சார்பாக அதனைச் சுற்றியுள்ளதாகக் காணப்படும் ஞாயிற்றின் தோற்றுப்பாதைக்கு (ecliptic) இருபுறமும் 9 பாகை அளவு விரிந்துள்ள வட்டப் பட்டி போன்ற ஒரு பகுதியாகும். இது கண்ணுக்குப் புலப்படாத ஒரு கற்பனையான வடிவமாகும். இந்த இராசிச் சக்கரம் ஒவ்வொன்றும் 30 பாகைகளைக் கொண்ட 12 பகுதிகளாகப் பிரிக்கப்பட்டுள்ளது. இப் பிரிவுகள் பின்வருமாறு:
சோதிடத்தில் விண்மீன் குழுக்கள்
ஞாயிற்றின் தோற்றுப்பாதை (முழுவதுமாக 360 பாகை) 13 பாகை இடைவெளியில் 27 விண்மீன் குழுக்களாக கூறு செய்யப்பட்டுள்ளது. 'அசுவினி' ஞாயிற்றின் தோற்றுப்பாதையில் முதற் கூறாகும், 'ரேவதி' கடைக்கூறாகும். இதன்படி, ஒரு கோளின் நிலநிரைக்கோடு (longitude) கொண்டு அக்கோள் எந்த விண்மீன்குழுவில் அமைந்துள்ளது என்பதைக் கண்டறியலாம். ஒவ்வொரு விண்மீன் குழுவையும் மேலும் 3 பாகைகள் கொண்ட 4 பகுதிகளாகப் பிரிக்கப்பட்டுள்ளன. இப்பிரிவு 'பாதம்' எனப்படும். ஞாயிற்றின் தோற்றுப்பாதையின் மீதுள்ள இராசி சக்கரமும் 30 பாகை இடைவெளியில் 12 இராசிகளாகப் பிரிக்கப்பட்டுள்ளன. 'மேடம்' இராசி சக்கரத்தில் முதற் கூறாகும், 'மீனம்' கடைக்கூறாகும்.
இராசி சக்கரத்தில் உள்ள 12 இராசிகளையும், 27 விண்மீன் குழுக்களையும், ஞாயிற்றின் தோற்றுப்பாதையின் பாகைகளையும் பின்வருமாறு இணைத்துப் பட்டியலிடலாம்:
சோதிடம் நோக்கிய விமர்சனங்கள்
எந்த ஓர் அறிவியலும் அது எந்த அளவு விளக்கி வரவுரைக்குமென்பதைப் பொறுத்துத்தான் அதன் தரம் கணிக்கப்பட வேண்டும். ஒரு விடயம் பரிசோதனைக்கு உட்பட்டு நிறுவப்பட வேண்டும். சோதிடம் அறிவியல் அணுகுமுறைப்படி நிறுவப்பட முடியாது. காரணம் அதற்கு அறிவியல் அடிப்படை கிடையாது. எனவே சோதிடத்தை நம்புவது ஒரு வகை மூடநம்பிக்கைதான் என்பது ஒரு சாராரது கருத்து.
மேலும் காண்க
கோள்கள்
டாக்டர். ஹரி சிங் கவுர் பல்கலைக்கழகம்
டாக்டர் அரி சிங் கவுர் பல்கலைக்கழகம் என்பது (ஆங்கிலம்: Dr Harisingh Gour Vishwavidyalaya; डॉ. हरिसिंह गौर विश्वविद्यालय) டாக்டர் அரி சிங் கவுர் விஷ்வவித்யாலயா என்றும் சாகர் பல்கலைக்கழகம் என்றும் அழைக்கப்படுகிறது. இப்பல்கலைக்கழகம் இந்தியாவின் மத்திய பிரதேசத்திலுள்ள சாகர் நகரில் அமையப்பெற்றுள்ளது. ஒரு மத்தியப் பல்கலைக்கழகம் ஆகும். 1946-ஆம் ஆண்டு சூலை மாதம் 18ஆம் தேதி பிரித்தானிய ஆட்சி காலத்தில் தொடங்கப்பட்ட போது இப்பல்கலைக்கழகம் சாகர் பல்கலைக்கழகம் என அழைக்கப்பட்டது. பின்னர்,1983 ஆம் ஆண்டு பெப்ரவரி மாதம் இப்பல்கலைக்கழகத்துக்கு, இதனை நிறுவிய சர் அரி சிங் கவுரின் பெயரை மாநில அரசு சூட்டியது. இப்பல்கலைக்கழகம் மத்தியப் பிரதேசத்தின் பழமையான பல்கலைக்கழகங்களுள் ஒன்றாகும்.
பெருமை
மத்தியப் பிரதேசத்தின் பழமையான பல்கலைக்கழகமாக இது இருந்ததால், மாநிலத்தின் பெரும்பாலான கல்லூரிகள் இப்பல்கலைக்கழகத்தி இணைவுக் கல்லூரிகளாக இருந்தன. ஜபல்பூர் கல்லூரி, இந்தியாவின் பழமையான அறிவியல் கல்லூரியாகும். மத்திய இந்தியாவின் பழமையான பொறியியல் கல்லூரியான ஜபல்பூரில் உள்ள அரசு பொறியியல் கல்லூரியும் இந்தப் பல்கலைக்கழகத்துடன் இணைக்கப்பட்ட கல்லூரியாக இருந்தது.
வளாகம்
மாணவ மாணவிகலுக்குத் தனித்தனி விடுதிகள், அரங்கம், உடற்பயிற்சி கூடங்கள், விளையாட்டு வளாகம், விளையாட்டு மைதானங்கள் மற்றும் திறந்தவெளி அரங்கம் என மாணவர்களின் தேவைகளை பூர்த்தி செய்யும் வகையில் அடிப்படை வசதிகளைக் கொண்டுள்ளது.
துறைகள்
பல்கலைக்கழகம் இளங்கலை, முதுநிலை, முனைவர் பட்டம், பட்டயம் மற்றும் சான்றிதழ் போன்ற அனைத்து நிலைகளிலும் படிப்புகளை வழங்குகிறது. இது தொலைதூரக் கல்வித் திட்டங்களையும் வழங்குகிறது. இந்தப் பல்கலைக்கழகத்தில் பின்வரும் துறைகள் உள்ளன:
மேற்கோள்கள்
பகுப்பு:1946 அமைப்புகள் பகுப்பு:மத்தியப் பிரதேசம் பகுப்பு:இந்திய நடுவண் பல்கலைக்கழகங்கள் பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
இக்பால் நரேன்
இக்பால் நரேன் (Iqbal Narain) இந்தியாவைச் சேர்ந்த ஒரு கல்வியாளரும் சமூக விஞ்ஞானியுமாவார். 1930 ஆம் ஆண்டில் இவர் பிறந்தார். பனாரசு இந்து பல்கலைக்கழகத்தின் 16 ஆவது துணைவேந்தராக இவர் பணியாற்றியுள்ளார். அரசியல் அறிவியல் மதிப்பாய்வு என்ற செய்தி இதழின் தலைமை ஆசிரியராகவும், பல அரசாங்கக் குழுக்களின் உறுப்பினராகவும் இருந்தார். பொருளாதார மற்றும் அரசியல் வார இதழில் இவர் கட்டுரைகள் எழுதினார். இராசத்தான் பல்கலைக்கழகத்தின் துணைவேந்தராகவும் இக்பால் நரேன் பணியாற்றியுள்ளார். 1996 ஆம் ஆண்டில் இக்பால் நரேன் காலமானார்.
மேற்கோள்கள்
பகுப்பு:1930 பிறப்புகள் பகுப்பு:1996 இறப்புகள் பகுப்பு:இந்தியக் கல்வியாளர்கள் பகுப்பு:பனாரசு இந்து பல்கலைக்கழக மக்கள்
வைகுந்தம் பூச்சாம்பட்டி மாரியம்மன் கோயில்
வைகுந்தம் பூச்சாம்பட்டி மாரியம்மன் கோயில் தமிழ்நாட்டில் சேலம் மாவட்டம், வைகுந்தம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பூச்சாம்பட்டி மாரியம்மன் சன்னதியும், விநாயகர் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
சித்திரை மாதம் 2 நாட்கள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
விதர்ப்பதேசம்
விதர்ப்பதேசம்  விந்தியமலையின் தெற்கில் மலை அடிவாரம் முதல் கிழக்கில் சிபரா நதி உருவாகும் இடம் வரையிலும், மேற்கில் நர்மதை நதி உருவாகும் இடம் வரையிலும், பரவி இருந்த தேசம்.
இருப்பிடம்
இந்த தேசத்தின் பூமி சம தளமானது, விந்திய மலையின் ஓரத்தில் மிகவும் உயர்ந்தும் கொஞ்சம் கொஞ்சமாக வடக்கில் தாழ்ந்தும் பெரிய பெரிய மலைகள் நிறைந்தும் காணப்படுகிறது.
மலை, காடு, விலங்குகள்
இந்த தேசமானது விந்தியமலைக்கு அருகில் இருப்பதால் தொடர்குன்றுகள் நிறைந்தும், கற்பாறைகள் மிகுந்தும் வளம் குன்றியும், சிறிய காடுகளும், அவைகளில் கரடி, பன்றி, புலி, யானை, குயில், மயில், அணில் ஆகிய விலங்குகள் அதிகமாக இருக்கும்.
நதிகள்
இந்த தேசத்தின் நதிகள் விந்தியமலையில் ஓடும் மலையருவிகளே ஆகும். இவற்றில் கும்பிலா நதி முக்கியமானதாகும்.
விளைபொருள்
இந்த தேசத்தில் நெல், கோதுமை, கரும்பு முதலியனவும், தாமிரம், பித்தளை, முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களையும், இரும்பாலான ஆயுதங்களையும் அம்மக்கள் பயன்படுத்தினர்.
சான்றடைவு
பகுப்பு:இந்திய அரச மரபுகள்
அலகாபாத் பிரிவு
அலகாபாத் பிரிவு இந்தியாவின் உத்தரப்பிரதேச மாநிலத்தின் நிர்வாகப் பிரிவுகளில் ஒன்று.
அலகாபாத் மாவட்டத்தின் மறுசீரமைப்பு
2000 ஆம் ஆண்டு உத்ராஞ்சல் மாநிலம் உத்தரப்பிரதேசத்தில் இருந்து உருவாக்கப்பட்ட போது அலகாபாத் பிரிவு மற்றும் மாவட்டமானது அதிகமாக மறு சீரமைக்கப்பட்டது.
அலகாபாத் பிரிவின், எட்டாவா மாவட்டம், பாருகாபாத் மாவட்டம், கான்பூர் மாவட்டம் ஆகிய மாவட்டங்களை இணைத்து கான்பூர் பிரிவு எனும் தனிப்பிரிவு உருவாக்கப்பட்டது.
அலகாபாத் மாவட்டத்தின் மேற்குப் பகுதிகள் பிரிக்கப்பட்டு கௌசாம்பி மாவட்டம் உருவாக்கப்பட்டது.
அதேநேரத்தில் பிரத்தாப்புகர் மாவட்டம் அலகாபாத் பிரிவின் கீழ் சேர்க்கப்பட்டது.
பகுப்பு:உத்தரப் பிரதேசத்தில் உள்ள பிரிவுகள்
சேக் முகமது பின் கலீஃபா பள்ளிவாசல்
சேக் முகமது பின் கலீஃபா பள்ளிவாசல் (Sheikh Mohamed bin Khalifa Mosque) சீசெல்சு நாட்டின் தலைநகரமான விக்டோரியாவில் உள்ள மாண்ட் புளூரி பகுதியில் அமைந்துள்ளது. நாட்டின் சிறுபான்மை இசுலாமிய சமூகத்திற்கு சேவை செய்கிறது.
வரலாறு
கலீஃபா பள்ளிவாசல் 1982 ஆம் ஆண்டு கட்டப்பட்டது. சீசெல்சு நாட்டின் முதல் மசூதியாக சிறப்பு பெற்றது. 2013 ஆம் ஆண்டு புதுப்பிக்கப்பட்டது.
சிறப்பு
பள்ளிவாசலில் பளபளப்பான ஒரு தங்கக் குவிமாடம் அமைக்கப்பட்டுள்ளது. இங்கு 600 வழிபாட்டாளர்கள் தொழுகை நடத்த முடியும்.
மேற்கோள்கள்
பகுப்பு:சீசெல்சு பகுப்பு:ஆப்பிரிக்காவில் சமயம்
புனைவியம்
புனைவியம் (romanticism) என்பது, 18 ஆம் நூற்றாண்டின் இறுதிப் பகுதியில் ஐரோப்பாவில் உருவாகி வளர்ந்த கலை, இலக்கிய, அறிவுசார் இயக்கம் ஆகும். பெரும்பாலான பகுதிகளில் இது 1800க்கும், 1850க்கும் இடையில் உச்சநிலையில் இருந்தது. ஓரளவுக்கு இது தொழிற் புரட்சிக்கான ஒரு எதிர் வினையாகக் கருதப்படுகிறது. அத்துடன், அறிவொளிக் காலத்தின், உயர்குடி ஆதிக்கத் தன்மையோடு கூடிய சமூக, அரசியல் நெறிமுறைகளுக்கு எதிரானதாகவும், இயற்கையை அறிவியலுக்கு அமைய வழிப்படுத்துவதை மறுதலிக்கும் ஒன்றாகவும் இது விளங்கியது. காட்சிக் கலைகள், இசை, இலக்கியம், போன்ற துறைகளில் இது மிகவும் வலுவானதாக இருந்ததுடன், வரலாற்றுவரைவியல், கல்வி, இயற்கை அறிவியல் ஆகிய துறைகளிலும் இது குறிப்பிடத்தக்க தாக்கங்களை ஏற்படுத்தியது. அரசியலிலும் இதன் தாக்கம் குறிப்பிடத் தக்கதாகவும், சிக்கலானதாகவும் இருந்தது. புனைவியம் உயர்நிலையில் இருந்த காலத்தில் இது தாராண்மையியத்துடனும், பருமாற்றவியத்துடனும் தொடர்புள்ளதாக இருந்தது. நீண்டகால நோக்கில் தேசியவாதத்தின் வளர்ச்சியில் இதன் தாக்கம் கூடிய முக்கியத்துவம் கொண்டதாக இருந்தது எனலாம்.
அழகியல் அனுபவத்தின் உண்மையான மூலங்களாக வலுவான உணர்வுகளை இந்த இயக்கம் முன்னிலைப்படுத்தியது. குறிப்பாகக் கட்டுப்படுத்தப்படாத இயற்கையையும், அதன் கவர்ச்சியான பண்புகளையும் எதிர்கொள்ளும்போது அனுபவிக்கும் அச்சம், திகில், பிரமிப்பு போன்ற உணர்வுகள்மீது புனைவியம் கூடிய அழுத்தம் கொடுத்தது. இது நாட்டுப்புறக் கலைகளுக்கு ஒரு கண்ணியமான இடத்தை வழங்கியதுடன், தன்னிச்சைத் தன்மையை ஒரு விரும்பத்தக்க இயல்பாகவும் ஆக்கியது.
உள்ளுணர்வுகளையும் உணர்ச்சிகளையும் அறிவொளிக்காலத்தின் பகுத்தறிவியத்துக்கு மேலாக மதித்த செருமனியின் இசுட்டூம் உன்ட் டிரங் (Sturm und Drang) இயக்கம் புனைவியத்துக்கு அடிப்படைகளை வழங்கியிருந்தாலும், பிரெஞ்சுப் புரட்சியின் கருத்தியல்களினதும் நிகழ்வுகளினதும் பின்னணியிலேயே புனைவியமும், எதிர் அறிவொளியமும் உருவாகின. தொழிற் புரட்சியின் வரம்புகளும் புனைவியத்தின்மீது செல்வாக்குச் செலுத்தின. புனைவியம் நவீன யதார்த்தத்தில் இருந்து தப்புவதற்கான முயற்சி என்ற கருத்தும் உண்டு. 19 ஆம் நூற்றாண்டில் பின்னரைப் பகுதியில் யதார்த்தவியம் புனைவியத்துக்கு எதிரான ஒரு முனையாக எடுத்துக்கொள்ளப்பட்டது.
அடிப்படை இயல்புகள்
கலைஞ்னுடைய உணர்வுகளைச் சுதந்திரமாக வெளிப்படுத்துவதன் முக்கியத்துவத்தைத் தொடக்கப் புள்ளியாகக் கொண்டு புனைவியத்துக்கு வரைவிலக்கணம் கூறுவதை அணுக முடியும். கட்டற்ற உணர்வு வெளிப்பாட்டிற்கு புனைவியத்தினர் கொடுத்த முக்கியத்துவத்தை, "கலைஞனின் உணர்வுகளே அவனது சட்டம்" என்ற செருமன் ஓவியரான கசுப்பர் டேவிட் பிரீட்ரிச்சினது கூற்றில் இருந்து அறியலாம். இதே போல, கவிதை என்பது "தன்னிச்சையாக வெளியேறும் ஆற்றல் மிக்க உணர்வுகள்" என்றார் வில்லியம் வூட்சுவர்த். இவ்வாறு உணர்வுகளை உண்மையாக வெளிப்படுத்துவதற்கு, செயற்கையாக உருவாக்கப்பட்ட விதிகளின் தடை எதுவும் இல்லாமல், கலையின் உள்ளடக்கம் கலைஞனின் கற்பனையிலிருந்து உருவாக வேண்டும். இவ்வாறான விடயங்களை இயற்கையின் விதிகள் கட்டுப்படுத்துகின்றன என்றும், குழப்பாமல் விட்டால், கலைஞர்களுக்குத் தானாகவே கலை உள்ளுணர்வூடாகக் கற்பனைகள் வெளிப்படும் என்றும் கோல்டிட்ச்சும் அவரைப் போன்ற பலரும் நம்பினர். விதிகளைப் போலவே பிற படைப்புக்களை அடியொற்றிய மாதிரிகளும் கலைஞனின் கற்பனைக்கு இடையூறாக இருக்கின்றன எனவே படைப்புக்குத் தனித்தன்மை அவசியம் என்றும் கருதப்பட்டது. இந்த நுண்ணறிவாளன் அல்லது "ஒன்றுமில்லாததில் இருந்து படைத்தல்" என்னும் வழிமுறையில் படைப்புக்களை உருவாக்கக்கூடிய கலைஞனே புனைவியத்துக்கு முக்கியம். பிற படைப்புக்களில் இருந்து வருவிக்கப்படுவது பெறும் குற்றமாகவும் கருதப்பட்டது. இந்த எண்ணக்கரு பொதுவாக "புனைவியத் தனித்தன்மை" எனப்பட்டது.
புனைவியத்துக்கு இன்றியமையாதது என்று கூறமுடியாவிட்டாலும், இயற்கை பற்றிய ஆர்வமும் அதன் முக்கியத்துவம் குறித்த நம்பிக்கையும் பரவலாகக் காணப்பட்டன. எனினும், குறிப்பாக, இது இயற்கையினால் சூழப்பட்டிருக்கும்போது அது கலைஞன் மீது ஏற்படுத்தக்கூடிய தாக்கங்கள் பற்றியதாகவே இருந்தது. அறிவொளியத்தின் சமுதாயக் கலைக்கு முரணாக, புனைவியத்தினர் மனிதர்சார்ந்த உலகு மீது நம்பிக்கை அற்றோராக இருந்தனர். இயற்கையுடன் நெருக்கமான தொடர்பு கொண்டிருப்பது மனதுக்கும், அற அடிப்படையிலும் நல்லது என்று அவர்கள் கருதினர்.
புனைவிய இலக்கியம்
புனைவிய இலக்கியத்தில் இறந்தகாலம் பற்றிய விமர்சனங்கள், குறிப்பாகப் பெண்கள் மீதும், சிறுவர்கள் மீதும் கூடிய கவனம் செலுத்துகின்ற நியாயத்தன்மையைப் போற்றுதல், கலைஞனின் துணிவுடன் கூடிய தனிமை, தூய இயற்கை போன்ற வை திரும்பத் திரும்ப வரும் விடயங்களாகக் காணப்படுகின்றன. மேலும், எட்கார் அலன் போ, நத்தானியேல் ஓதோர்ன் போன்ற பல புனைவிய எழுத்தாளர்கள் தங்களுடைய படைப்புக்களில் இயல்புமீறிய மற்றும் மனித உளவியல் போன்றவற்றை அடிப்படையாகக் கொண்டுள்ளார்கள்.
வெளியிணைப்புக்கள்
பகுப்பு:கலை இயக்கங்கள் பகுப்பு:இலக்கிய இயக்கங்கள் பகுப்பு:ஐரோப்பிய இசை
நேசமணிக்காக வேண்டிக் கொள்ளவும்
நேசமணிக்காக வேண்டிக் கொள்ளவும், (ஆங்கிலம்  : Pray for Nesamani ) , மே 2019 இல் சமூக ஊடக தளங்களில் பிரபலமடையத் தொடங்கிய ஒரு இணையச் சுட்டனைக் குறிக்கும் .இது 2001 ஆம் ஆண்டு வெளிவந்த  தமிழ் மொழி நகைச்சுவைப் படமான பிரண்ட்ஸில்  நடிகர் வடிவேலு நடித்த கதாபாத்திரத்தை அடிப்படையாகக் கொண்டது. நடிகர் வடிவேலுவின் படம் பொதித்த சுட்டனைக் கொண்டு, #Pray_for_Nesamani  என்னும் ஹேஸ்டேக்(hashtag) மூலம் இணையத்தில் மிக விரைவாக பரவியது .இந்திய அளவில் , அந்த வாரத்தில் , டுவிட்டரில் , முதல் இடத்தில் இருந்த #ModiSarkar2 என்னும் சுட்டனைப் பின்னுக்கித் தள்ளி முதல் இடம் பெற்றது.
மேற்கோள்கள்
பகுப்பு:2019 படைப்புகள்
வார்க்வேர்த் கோட்டை
வார்க்வேர்த் கோட்டை (Warkworth Castle) என்பது வட கிழக்கு இங்கிலாந்தில் அமைந்துள்ள கோட்டை ஆகும். இது வட கிழக்கு இங்கிலாந்தில் உள்ள நொர்தம்பர் எனும் பிரதேசத்தில் அமைந்துள்ளது. இக்கோட்டையானது இங்கிலாந்தின் வடகிழக்குக் கடற்கரையிலிருந்து ஒரு மைலுக்கும் குறைவான தொலைவில் கோகட் ஆற்றின் தடயப்பாதையில் (loop) அமைந்துள்ளது.
பன்னிரண்டாம் நூற்றாண்டின் இடைக்காலப் பகுதியில் இசுக்கொட்லாந்து மன்னனான ஹென்றிக்கு இக்கோட்டையைக் கட்டும் வேலை கொடுக்கப்பட்டது. எனினும் இங்கிலாந்தின் வடக்குப் பகுதிகளை ஆண்டுவந்த இங்கிலாந்திதின் இரண்டாம் ஹென்றியினாலேயே இக்கோட்டை கட்டப்பட்டது. தற்போது இக்கோட்டை முழுமையானதாக இல்லாமல் இடிபாடுகளுடனேயே காணப்படுகின்றது.
வெளி இணைப்புக்கள்
பகுப்பு:இங்கிலாந்து
கவசம்
பண்டைய காலங்களில் போருக்கு செல்லும் அரசர்களும் வீரர்களும் எதிரிகளின் தாக்குதல்களிலிருந்து பாதுகாத்துக் கொள்வதற்காகப் பயன்படுத்திய இரும்பிலான பாதுகாப்பு உடைகள் கவசம் எனப்பட்டது. இந்தக் கவசம் உடலில் மார்புப்பகுதி, தலைப்பகுதி போன்றவைகளின் பாதுகாப்பிற்கே அதிக அளவில் பயன்படுத்தப்பட்டன.
கவச வகைகள்
உயிரின் பாதுகாப்புக்கும், உடலின் ஒவ்வொரு பகுதிக்கும் அது எவ்வித சேதமுமடையாமல் பாதுகாப்பதற்கும் பல்வேறு கவசங்கள் பயன்படுத்தப்படுகின்றன.
தலைக்கவசம்
பண்டைய காலப் போரில் வாள், ஈட்டி, அம்பு போன்ற ஆயுதங்களைக் கொண்டு எதிரியைத் தாக்கிக் கொல்லும் போர்முறை வழக்கத்தில் இருந்தது. இதனால் தலையைப் பாதுகாப்பதற்காகத் தலைக்கவசம் அணியப்பட்டது.
தற்காலப் பயன்பாடு
தற்காலத்திலும் இதுபோன்ற கவசங்கள் உயிர் மற்றும் உடல் பாதுகாப்பிற்காக பல்வேறு துறைகளில் பயன்படுத்தப்பட்டு வருகின்றன. சுரங்கத் தொழிலில் ஈடுபட்டுள்ளவர்கள், இருசக்கர வாகனங்களில் செல்வோர்கள் போன்றவர்கள் தலைக்கவசங்களை அதிக அளவில் பயன்படுத்துகின்றனர். இருசக்கர வாகனங்களில் செல்வோர் அதிக அளவில் சாலை விபத்துக்களில் உயிரிழப்பதால் இரு சக்கர வாகனம் ஓட்டுவோர் தலைக்கவசம் அணிவது அவசியம் என்று இந்தியாவில் பல மாநில அரசுகள் சட்டம் கொண்டு வந்துள்ளன.
ஹியூக் ஹிப்பெர்ட்
ஹியூக் ஹிப்பெர்ட்  (Hugh Hibbert  , பிறப்பு: அக்டோபர் 4 1911, இறப்பு: மார்ச்சு 12 1985  ),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1931 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
ஹியூக் ஹிப்பெர்ட் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 4, 2011.
பேட்ட
பேட்ட (Petta) என்பது ரஜினிகாந்தின் 165 ஆவது திரைப்படமாகும். இத்திரைப்படத்தை கார்த்திக் சுப்புராஜ் எழுதி, இயக்கி சன் பிக்சர்ஸ் நிறுவனம் தயாரித்தது. இத்திரைப்படத்திற்கு அனிருத் ரவிச்சந்திரன் இசையமைத்துள்ளார். ரஜினிகாந்த், விஜய் சேதுபதி, பாபி சிம்ஹா, சிம்ரன், திரிஷா, சசிக்குமார், நவாசுதீன் சித்திக் ஆகியோர் முக்கியக் கதாப்பாத்திரத்தில் நடித்துள்ளனர்.
கதை
காளி, மர்மமான மற்றும் ஏமாற்றும் முதியவர், ஊட்டியில் உள்ள ஒரு கல்லூரியில் சிறுவர்கள் விடுதி வார்டன் வேலையை எடுத்துக்கொள்கிறார். ஞானம் என்ற உள்ளூர் தலைவரின் கெட்டுப்போன மகன் மைக்கேல் தலைமையிலான, கட்டுக்கடங்காத இறுதியாண்டு மாணவர்களின் குழுவால் ஹாஸ்டல் ஆதிக்கம் செலுத்துவதை அவர் கவனிக்கிறார். காளி மைக்கேலின் செயல்களுக்கு முற்றுப்புள்ளி வைக்கிறார், இது இருவருக்கும் இடையே பகைக்கு வழிவகுக்கிறது. காளி ஒரு அன்வர் என்ற என்ஆர்ஐ ஹாஸ்டலைட்டுடன் நெருங்கிய பிணைப்பை உருவாக்குகிறார், அவர் மங்கலத்தின் மகள் அனுவுடன் உறவு வைத்துள்ளார். காளி தனது மகள் அன்வருடனான உறவை ஏற்றுக்கொள்ளும்படி மங்கலத்தை சமாதானப்படுத்துகிறார், மேலும் அவர்கள் காதலில் விழுகிறார்கள்.
அனுவிற்கு ஆசைப்படும் மைக்கேல், அன்வருடனான அவளுடைய உறவைக் கேட்டு கோபமடைந்தார். அவர் அவர்களைத் தொந்தரவு செய்ய முயன்றார், மைக்கேல் மற்றும் அவரது நண்பர்களின் இடைநீக்கத்தை அன்வர் பதிவுசெய்து பகிர்ந்துகொள்வதன் மூலம் மைக்கேல் மற்றும் அவரது நண்பர்களை இடைநீக்கம் செய்வதை உறுதி செய்யும் காளியால் மட்டுமே தடுக்கப்பட்டார். இந்த காணொளி உத்தரபிரதேசத்தில் சிங்காராம் என்று அழைக்கப்படும் சிங்காரம் என்ற சக்திவாய்ந்த அரசியல்வாதியின் மகனான ஜித்து என்ற உள்ளூர் குண்டால் வெகு தொலைவில் கவனிக்கப்பட்டது. சிங்கார், வீடியோவில் அன்வரைப் பார்த்ததும், பேஸ்புக்கில் தனது தாயுடன் புகைப்படம் எடுத்ததும், தெரியாத காரணங்களுக்காக அன்வரை கொல்ல ஊட்டிக்கு தனது ஆட்களை அனுப்புகிறார். அதே நேரத்தில், மைக்கேல், தனது இடைநீக்கத்தில் அவமானப்படுத்தப்பட்டு, காளியை அடிக்க (ஆனால் கொல்ல) தனது ஆட்களை அனுப்புகிறார். காளி மற்றும் சிங்காரின் ஆட்களுக்கு இடையிலான சண்டையில் அவரும் அவரது ஆட்களும் சிக்கியதால் மைக்கேலின் திட்டம் பின்வாங்குகிறது. காளி சிங்காரின் ஆட்களை அடக்கி, மைக்கேல் மற்றும் ஞானம் ஆகியோரின் மரியாதையைப் பெறுகிறார், அதைத் தொடர்ந்து அன்வர் தனது கடந்த காலத்தைப் பற்றி அறிந்து கொள்கிறார்.
காளியின் சிறந்த நண்பராக இருந்த மாலிக் மகன் அன்வர். காளியின் உண்மையான பெயர் பேட்ட வேலன் என்ற பேட்ட வேலன் என்பதும், அவர் மதுரை மாவட்டத்தில் உள்ள அவரது கிராமத்தில் மரியாதைக்குரிய மனிதர் என்பதும் தெரியவந்துள்ளது. இருபது ஆண்டுகளுக்கு முன்பு, மாலிக் ஒரு நண்பருடன் தேவாரம் மற்றும் சிங்காரின் வேலைகளைப் பற்றி பேசிக்கொண்டிருந்தார், அவர்கள் பணம் பெற மணலைத் தோண்டினார்கள். தேவாரம் கைது செய்யப்பட்டார், ஆனால் மாலிக் திருமணமாகாத நிலையில் அவருடன் கருத்தரித்த பெட்டாவின் பக்கத்து வீட்டு பூங்கொடியை காதலித்தார். பெத்தா முதலில் உடன்படவில்லை, அப்துல் அய்யா "மாலிக் தந்தை" யை கொன்றதால் அவர்களுடன் குடும்பமாக இருப்பது அவமானமாக இருக்கும் என்று குறிப்பிட்டார். கடைசியாக பெட்டா ஒப்புக்கொள்கிறார், அவரும் அவரது மனைவி சரஸ்வதி என்ற சரோவும் பூங்கொடியின் தந்தை ராஜபாண்டியை சமாதானப்படுத்தி பூங்கொடியை மாலிக் திருமணம் செய்துகொண்டனர், ராஜபாண்டியும் பேட்டவும் எதிரிகளாக இருந்தபோதிலும். ஆனால் ராஜபாண்டியின் இரண்டு மகன்களான தேவாரம் மற்றும் சிங்கார் கூட்டணியையும் பூங்கொடிக்கு சொத்து பரிமாற்றத்தையும் கடுமையாக எதிர்த்தனர். பின்னர் அவர்கள் தந்தையைக் கொன்றனர். ராஜபாண்டியின் கொலையைப் பற்றி கேள்விப்பட்ட பேட்ட, ராஜபாண்டியின் இறுதிச் சடங்கின் போது தேவாரத்தைக் கொன்று, சிங்காரை கிராமத்தை விட்டு விரட்டினார். தேவாரம் கொல்லப்பட்டதற்கும், கட்டாயமாக நாடு கடத்தப்பட்டதற்கும் பழிவாங்குவதற்காக, சிங்கர் பூங்கொடியின் சீமந்தத்தின் போது ஒரு குண்டுவெடிப்பை நிகழ்த்தினார், மாலிக், சரோ மற்றும் பேட்ட மற்றும் சரோவின் மகன் சின்ன ஆகியோரை கொன்றார். பூங்கொடி உயிருடன் இருப்பதைக் கண்டறிந்த பிறகு, பேட்டா அவளை பாதுகாப்பாக அழைத்துச் சென்றார். பூங்கொடி பின்னர் ஒரு ஆண் குழந்தையைப் பெற்றெடுத்தார், அவர் அன்வர் என்று தெரியவந்தது, இருவரும் சிங்காரில் இருந்து தப்பிக்க அகதிகளாக ஆஸ்திரேலியா சென்றனர். இந்தக் கதையைக் கேட்டதும், பெட்டாவும் அன்வரும், மைக்கேலின் உதவியாளர்களுடன், சிங்காரை ஒருமுறை முடிப்பதற்காக உத்தரபிரதேசத்திற்கு புறப்படுகிறார்கள்.
சிங்காரின் மரணத்தைத் தொடர்ந்து, பெத்து ஜித்துவுக்கு ஒரு ஆச்சரியம் காத்திருக்கிறது. அவர் ஜித்து தனது மகன் அல்ல, அவர் உண்மையில் சிங்காரின் மகன் என்பதை வெளிப்படுத்துகிறார். பிந்தையவரை கொல்லும் ஒரு உத்தியின் ஒரு பகுதியாக அவரை சிங்கருக்கு அழைத்துச் செல்ல அவர் பயன்படுத்தினார். அவர் மேலும் கூறுகையில், சின்னா இருபது ஆண்டுகளுக்கு முன்பு குண்டுவெடிப்பில் இறந்தார். இந்த அதிர்ச்சியூட்டும் வெளிப்பாட்டிற்குப் பிறகு, பெட்டா தனது துப்பாக்கியை ஜித்துவிடம் காட்டினார். திரை கருப்பு நிறத்தில் வெட்டப்பட்டது, அதன் பிறகு துப்பாக்கிச்சூடு சத்தம் கேட்டது, இது பெத்து ஜித்துவைக் கொன்றது என்பதைக் குறிக்கிறது.
தயாரிப்பு
பெப்ரவரி, 2018 இல் ரஜினிகாந்தின் 165 ஆவது திரைப்படத்தை, இயக்குநர் கார்த்திக் சுப்புராஜ் இயக்கவிருக்கும் படத்தினை சன் படங்கள் தயாரிப்பு நிறுவனம் சார்பாக கலாநிதி மாறன் தயாரிக்க இருப்பதாக அதிகாரப்பூர்வமாக தகவல் வெளியானது. திரு ஒளிப்பதிவாளராக தேர்வானார். விவேக் அர்சன் படத்தொகுப்பாளராகவும் நியமிக்கப்பட்டார். சூன், 2018 இல் இத்திரைப்படத்தின் படப்பிடிப்பு டார்ஜீலிங்கில் துவங்கியது. இதன் தலைப்பு பேட்ட என்பது அதிகாரப்பூர்வமாக செப்டம்பர் 7, 2018 இல் வெளியானது.
வெளியீடு
இந்தத் திரைப்படம் சனவரி 10, 2019 அன்று தைப்பொங்கல் முன்னிட்டு வெளியிட திட்டமிட்டனர். இப்படத்தின் முன்னோட்டக் காட்சிகள் திசம்பர் 12, 2018 அன்று வெளியானது. இத்திரைப்படமானது சனவரி 10, 2019 அன்று வெளியானது.
ஒலி வரி
இத்திரைப்படத்தின் பாடல்கள் மற்றும் பின்னணி இசையமைத்தவர் அனிருத் ரவிச்சந்திரன் ஆவார்.
சான்றுகள்
பகுப்பு:இந்தியத் தமிழ்த் திரைப்படங்கள் பகுப்பு:கார்த்திக் சுப்புராஜ் இயக்கிய திரைப்படங்கள் பகுப்பு:ரசினிகாந்து நடித்துள்ள திரைப்படங்கள் பகுப்பு:2019 தமிழ்த் திரைப்படங்கள் பகுப்பு:விஜய் சேதுபதி நடித்த திரைப்படங்கள் பகுப்பு:அனிருத் ரவிச்சந்திரன் இசையமைத்த திரைப்படங்கள் பகுப்பு:சிம்ரன் நடித்த திரைப்படங்கள் பகுப்பு:ரவிச்சந்திரன் நடித்த திரைப்படங்கள் பகுப்பு:திரிசா நடித்த திரைப்படங்கள்
கிழவிப்பட்டி மாடன் கோயில்
கிழவிப்பட்டி மாடன் கோயில் தமிழ்நாட்டில் தூத்துக்குடி மாவட்டம், கிழவிப்பட்டி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நிர்மோகி அகாரா
நிர்மோகி அகாரா (Nirmohi Akhara) (English: "Group without Attachment") இந்து சமயத்தின் வைணவப் பிரிவின் துறவியர் அமைப்பாகும். நிர்மோகி அகாரா அமைப்பை கிபி 14-ஆம் நூற்றாண்டில் யோகி ராமானந்தர் நிறுவினார். இது அனைத்திந்திய சாதுக்கள் கூட்டமைப்பில் உள்ள 24 துறவியர் அமைப்புகளில் ஒன்றாகும்.
அயோத்தி பிரச்சினை
1949-இல் நிர்மோகி அகாரா துறவியர் அமைப்பினர் ராம ஜென்ம பூமியில் உள்ள பாபர் மசூதியில் குழந்தை இராமர் திருவுருவச் சிலையை நிறுவி வழிபட்டனர்.
தொடுத்த வழக்குகள்
நிர்மோகி அகாராவினர் ராம ஜென்ம பூமியில் இருந்த இந்துக் கோயில் பகுதி மீது 16-ஆம் நூற்றாண்டில் பாபர் மசூதி கட்டப்பட்டுள்ளதும், எனவே அவ்வளாகத்தில் இராமர் கோயிலில் கட்டி தொடர்ந்து இந்துக்கள் வழிபாடு நடத்த கோயில் கட்ட அனுமதிக்க வேண்டும் என்று 1885-இல் அயோத்தி நீதிமன்றத்தில் வழக்கு தொடர்ந்தது. இரு சமயங்களின் வழிபாட்டிடங்கள், அருகருகில் இருப்பினை பொது அமைதிக்கு குந்தகம் விளையும் எனக் கூறி நிர்மோகி அகாராவின் கோரிக்கையை அயோத்தி நீதிமன்றம் ஏற்கவில்லை.
அலகாபாத் உயர் நீதிமன்றத்தின் மூன்று நீதிபதிகள் அடங்கிய அமர்வு, 30 செப்டம்பர் 2010 அன்று அயோத்தி பிரச்சினையில் தீர்ப்பு வழங்கியது. தீர்ப்பில் பிரச்சினைக்குரிய 2.77 ஏக்கர் நிலத்தை மூன்றாக பிரித்து மனுதாரர்களான ராம் லல்லா, நிர்மோகி அகாரா மற்றும் சுன்னி வக்ஃப் வாரியத்துக்கு சரிசமமாக பிரித்து தீர்ப்பளித்தது..